Ανέστης Αγρίτης

Ο Ανέστης Αγρίτης (Μυτιλήνη, 16 Απριλίου 1981) είναι Έλληνας πρώην διεθνής ποδοσφαιριστής, ο οποίος αγωνιζόταν ως επιθετικός.

 Καριέρα 
 Σε συλλογικό επίπεδο 
Ξεκίνησε το ποδόσφαιρο σε ηλικία 14 ετών από τη Δόξα Πλαγιάς, ερασιτεχνική ομάδα της Λέσβου και το 1999 εντάχθηκε στον Αιγέα Πλωμαρίου, τότε ομάδα Δ΄ Εθνικής. Οι καλές του εμφανίσεις με τον Αιγέα προσέλκυσαν το ενδιαφέρον του Αιγάλεω και τον Ιανουάριο του 2000 εντάχθηκε στο δυναμικό του "Σίτι", στο οποίο αγωνίστηκε επτά συνολικά χρόνια, δύο στη Β΄ Εθνική και πέντε στην πρώτη τη τάξει κατηγορία.

Με το Αιγάλεω πραγματοποίησε εξαιρετικές εμφανίσεις και την περίοδο 2003-04, όταν ο σύλλογος τερματίζοντας στην πέμπτη θέση του πρωταθλήματος εξασφάλισε για πρώτη φορά στην ιστορία του την έξοδο στις ευρωπαϊκές διοργανώσεις, φθάνοντας μέχρι τη φάση των ομίλων στο κύπελλο ΟΥΕΦΑ της επόμενης περιόδου (2004-05), προσέλκυσε το ενδιαφέρον ευρωπαϊκών συλλόγων. Τον Ιανουάριο του 2007 μεταγράφηκε στη γερμανική Κίκερς Όφφενμπαχ, με την οποία αγωνίσθηκε μέχρι το καλοκαίρι του 2008 στη Β΄ κατηγορία της Μπούντεσλιγκα.

Συνέχισε την καριέρα του στον Ηρακλή Θεσσαλονίκης την περίοδο 2008-09Ο Αγρίτης στον Ηρακλή, www.sport-fm.gr και το καλοκαίρι του 2009 συμφώνησε με τον ΟΦΗ,Στον ΟΦΗ ο Αγρίτης, contra.gr όπου αγωνίστηκε τα επόμενα δύο χρόνια. Ακολούθησε μια διετία (2011-13) στην Κέρκυρα,Συνεχίζει στην Κέρκυρα ο Αγρίτης, www.gazzetta.gr για να επιστρέψει το καλοκαίρι του 2013 στη γενέτειρά του Μυτιλήνη, έπειτα από 13 χρόνια απουσίας, για λογαριασμό της Καλλονής,Στην Καλλονή ο Αγρίτης, www.sport24.gr υπογράφοντας μονοετές συμβόλαιο συνεργασίας, το οποίο ανανέωσε για ακόμη έναν χρόνο το 2014, αποχωρώντας τελικά με την ολοκλήρωσή του το καλοκαίρι του 2015.Παρελθόν ο Αγρίτης για την Καλλονή, www.sentragoal.gr

 Στις εθνικές ομάδες 
Το 2000 κλήθηκε και αγωνίστηκε στην εθνική Ελπίδων, ενώ έγινε διεθνής μία φορά και με την εθνική Ανδρών στον εκτός έδρας (διεξήχθη στη Λάρνακα) νικηφόρο φιλικό αγώνα (2-1) εναντίον της Κύπρου στις 29 Ιανουαρίου 2003, όταν υπό τις οδηγίες του Ότο Ρεχάγκελ αγωνίστηκε στο δεύτερο ημίχρονο της αναμέτρησης, αντικαθιστώντας τον Νίκο Λυμπερόπουλο.Κύπρος - Ελλάδα 1-2 (29.1.2003), epo.gr Το 2004 ήταν μέλος της ολυμπιακής εθνικής ομάδας στους Ολυμπιακούς Αγώνες της Αθήνας, αγωνιζόμενος στους δύο από τους τρεις αγώνες που έδωσε η Ελλάδα.

 Παραπομπές 

 Πηγές 

 Ο Ανέστης Αγρίτης στο soccerway 
 Το προφίλ του Ανέστη Αγρίτη στο transfermarkt
 «Super League 2006-07», εφ. SportDay Σεπτέμβριος 2006.

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Κίκερς Όφφενμπαχ
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ποδοσφαιριστές Καλλονής
Κατηγορία:Ποδοσφαιριστές 2. Μπούντεσλιγκα
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές στους Θερινούς Ολυμπιακούς Αγώνες 2004